प्रधानमंत्री ने बांग्ला भाषा में अपने संबोधन में कहा कि भारत को आगे ले जाने में किसान भाइयों का योगदान अमूल्य है, इसलिए हमारे किसान भाइयों के इस विपुल जन समावेश को देखकर मैं खूब आनंदित हूं। उन्होंनें कहा, ‘मैं ममता दीदी का आभारी हूं। मैंने देखा कि आज मेरे स्वागत में उन्होंने इतने झंडे लगाए, इतने झंडे लगाए, मैं उनका भी आभार व्यक्त करता हूं और मैं उनका इसलिए भी आभार व्यक्त करता हूं कि उन्होंने स्वयं सत्कार में हाथ जोड़े मुद्रा में प्रधानमंत्री का स्वागत करते हुए चारों तरफ अपनी होर्डिंग्स लगाई हैं। किसानों के लिए मैंने इतना बड़ा फैसला किया है कि तृणमूल को भी मेरे स्वागत में झंडे लगाने पड़े। यह भारतीय जनता पार्टी की नहीं बल्कि किसानों की विजय है।’